ටයර් දමා ගිනි තබා දැවෙමින් තිබූ පුද්ගල මළසිරුරක් දඹුල්ල, ඉහළ ඇරැව්වල ප්‍රදේශයේ කැලෑවක තිබී පොලිසිය විසින් සොයා ගෙන තිබෙනවා.ලැබුණු  තොරතුරක් මත අදාළ ප්‍රදේශයට ගොස් සොයා බැලීමේදී මළ සිරුර වගා ළිඳක දැවෙමින් තිබූ බවයි පොලිසිය සඳහන් කළේ.වෙනත් ස්ථානයක මෙම අපරාධය සිදුකර ළිඳට දමා පුළුස්සන්නට ඇතැයි පොලිසිය සැක කරනවා.ටයර් 10කට වැඩි සංඛ්‍යාවක් මළ සිරුර පිලිස්සිමට යොදාගෙන ඇති බවටයි මුලික විමර්ශන වලදී හෙළිවී ඇත්තේ.මළසිරුර පිළිස්සුනු ස්ථානයට මීටර් 200ක් පමණ දුරින් මාර්ගය අසල තිබී අපරාධයට සම්බන්ධ පුද්ගලයන් පානය කළ බවට සැකකෙරෙන හිස් මත්පැන් බෝතල් කිහිපයක් සහ ලේ තැවරුණු අලුත් උදලු තලයක් පොලිසිය විසින් සොයා ගෙන තිබෙනවා.ඝාතනයට ලක්වී ඇත්තේ කාන්තාවක් හෝ පිරිමි පුද්ගලයෙක් ද යන්න පිළිබඳ කිසිදු තොරතුරක් මෙතෙක් අනාවරණය වී නැහැ.